CELEX: 32016R1093
Language: sk
Date: 2016-07-06 00:00:00
Title: Vykonávacie nariadenie Komisie (EÚ) 2016/1093 zo 6. júla 2016, ktorým sa schvaľuje didecylmetylpoly(oxyetyl)amónium-propionát ako existujúca účinná látka na použitie v biocídnych výrobkoch typu 8 (Text s významom pre EHP)

7.7.2016   
            
            
               SK
            
            
               Úradný vestník Európskej únie
            
            
               L 182/1
            
         VYKONÁVACIE NARIADENIE KOMISIE (EÚ) 2016/1093
   zo 6. júla 2016,
   ktorým sa schvaľuje didecylmetylpoly(oxyetyl)amónium-propionát ako existujúca účinná látka na použitie v biocídnych výrobkoch typu 8
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:
   
               (1)
            
            
               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Tento zoznam obsahuje aj didecylmetylpoly(oxyetyl)amónium-propionát.
            
         
               (2)
            
            
               Didecylmetylpoly(oxyetyl)amónium-propionát bol v súlade s článkom 16 ods. 2 smernice Európskeho parlamentu a Rady 98/8/ES (3) hodnotený z hľadiska použitia vo výrobkoch typu 8 (prostriedky na konzerváciu dreva) vymedzených v prílohe V k uvedenej smernici, ktoré zodpovedajú výrobkom typu 8 vymedzeným v prílohe V k nariadeniu (EÚ) č. 528/2012.
            
         
               (3)
            
            
               Ako hodnotiaci príslušný orgán bolo určené Taliansko, ktoré predložilo 20. novembra 2007 hodnotiace správy spolu so svojimi odporúčaniami.
            
         
               (4)
            
            
               V súlade s článkom 7 ods. 2 delegovaného nariadenia (EÚ) č. 1062/2014 Výbor pre biocídne výrobky s prihliadnutím na závery hodnotiaceho príslušného orgánu 8. decembra 2015 sformuloval stanovisko Európskej chemickej agentúry.
            
         
               (5)
            
            
               Na základe daného stanoviska možno vychádzať z toho, že biocídne výrobky typu 8, ktoré obsahujú didecylmetylpoly(oxyetyl)amónium-propionát, vyhovujú požiadavkám článku 5 smernice 98/8/ES, pokiaľ sú splnené určité podmienky súvisiace s ich použitím.
            
         
               (6)
            
            
               Preto je vhodné schváliť didecylmetylpoly(oxyetyl)amónium-propionát na používanie v biocídnych výrobkoch typu 8 s výhradou splnenia určitých špecifikácií a podmienok.
            
         
               (7)
            
            
               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,
            
         PRIJALA TOTO NARIADENIE:
   Článok 1
   Didecylmetylpoly(oxyetyl)amónium-propionát sa schvaľuje ako účinná látka na použitie v biocídnych výrobkoch typu 8, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. júla 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).
   
      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
   
      PRÍLOHA
      
                  Bežný názov
               
               
                  Názov IUPAC
                  Identifikačné čísla
               
               
                  Minimálny stupeň čistoty účinnej látky (1)
                  
               
               
                  Dátum schválenia
               
               
                  Dátum skončenia platnosti schválenia
               
               
                  Typ výrobku
               
               
                  Osobitné podmienky
               
            
                  Didecylmetylpoly(oxyetyl)amónium-propionát
               
               
                  Názov IUPAC:
                  alfa-[2-(didecylmetylamónio)etyl]-.omega.-hydroxy-poly(oxy-1,2-etándiyl)-propionát
                  Číslo ES: nepridelené
                  Číslo CAS: 94667-33-1
               
               
                  86,1 hm. % (hmotnostný obsah sušiny)
               
               
                  1. januára 2018
               
               
                  31. decembra 2027
               
               
                  8
               
               
                  Biocídnym výrobkom sa autorizácie udeľujú v prípade splnenia týchto podmienok:
                  
                              1.
                           
                           
                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                           
                        
                              2.
                           
                           
                              Vzhľadom na zistené riziká, pokiaľ ide o hodnotené použitia, v rámci hodnotenia výrobku sa musí venovať osobitná pozornosť:
                              
                                          a)
                                       
                                       
                                          priemyselným a profesionálnym používateľom;
                                       
                                    
                                          b)
                                       
                                       
                                          podzemnej vode v prípade dreva, ktoré bude často vystavené vplyvom počasia.
                                       
                                    
                        
                              3.
                           
                           
                              Vzhľadom na zistené riziká pre povrchové a podzemné vody sa musí na etiketách a prípadne poskytnutých kartách bezpečnostných údajov autorizovaných výrobkov uviesť, že priemyselná alebo profesionálna aplikácia sa vykonáva v rámci uzavretej oblasti alebo na nepriepustnom tvrdom povrchu so spevnenými okrajmi a že čerstvo ošetrené drevo sa po ošetrení musí skladovať pod ochranným krytom a/alebo na nepriepustnom tvrdom povrchu, aby sa predišlo priamym únikom do pôdy alebo vody, a že všetky úniky, ku ktorým dôjde pri aplikácii výrobku, sa musia zachytiť na účely opätovného použitia alebo likvidácie.
                           
                        
            
         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie podľa článku 89 ods. 1 nariadenia (EÚ) č. 528/2012. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.